ถ้ำพระกุมาร

ในประเพณีของศาสนาคริสต์ ถ้ำพระกุมาร หรือ ฉากการประสูติ  () เป็นการจัดแสดงศิลปวัตถุที่สื่อถึงการประสูติของพระเยซู จัดแสดงเป็นพิเศษโดยเฉพาะในช่วงเทศกาลพระคริสตสมภพBerliner, R. The Origins of the Creche. Gazette des Beaux-Arts, 30 (1946), p. 251. แม้คำว่า "ถ้ำพระกุมาร" หรือ "nativity scene" อาจใช้หมายถึงการจัดแสดงใด ๆ ที่เกี่ยวกับเรื่องการประสูติของพระเยซูในศิลปะโดยทั่วไป แต่ในการใช้คำนี้โดยปกติมีความหมายเฉพาะเจาะจงถึงการจัดแสดงตามฤดูกาล โดยเฉพาะชุดประติมากรรมรูปบุคคลและอุปกรณ์ประกอบฉากที่นำมาจัดเรียงเพื่อนำเสนอ 

ตัวละครอื่น ๆ จากเรื่องราวการประสูติ เช่น คนเลี้ยงแกะ แกะ และทูตสวรรค์อาจถูกจัดแสดงใกล้กับรางหญ้าในโรงนาหรือในถ้ำ ที่ใช้เป็นที่อยู่ของปศุสัตว์ตามที่บรรยายในพระวรสารนักบุญลูกา มักมีการจัดแสดงลาและโคในถ้ำพระกุมาร รวมถึงพวกนักปราชญ์และอูฐที่พวกนักปราชญ์ขี่มาตามที่บรรยายในพระวรสารนักบุญมัทธิว หลายถ้ำพระกุมารยังมีการจัดแสดงดาวแห่งเบธเลเฮมด้วย มีหลายวัฒนธรรมที่เพิ่มตัวละครและวัตถุอื่น ๆ ที่อาจเป็นหรือไม่เป็นไปตามคัมภีร์ไบเบิล 

ถ้ำพระกุมารแรกถือกันว่าริเริ่มโดยนักบุญฟรังซิสแห่งอัสซีซีเมื่อ ค.ศ. 1223 ในเมืองเกรซโช (Greccio) ของอิตาลี นักบุญฟรังซิสได้รับแรงบันดาลใจจากการเยือนแผ่นดินศักดิ์สิทธิ์ที่ซึ่งนักบุญฟรังซิสได้เห็นสถานที่ประสูติของพระเยซูตามความเชื่อ

ธรรมเนียมการสร้างถ้ำพระกุมารอันมีเอกลักษณ์มีขึ้นทั่วโลก มีการจัดแสดงในช่วงเทศกาลพระคริสตสมภพในโบสถ์ บ้าน ศูนย์การค้า และสถานที่อื่น ๆ บางครั้งก็สร้างเป็นที่ดินสาธารณะและในอาคารสาธารณะ การสร้างถ้ำพระกุมารไม่ได้รอดพ้นข้อโต้แย้ง ในสหรัฐอเมริกาและในประเทศที่ไม่เคร่งศาสนาอย่างฝรั่งเศส การจัดแสดงถ้ำพระกุมารบนที่ดินสาธารณะหรือในอาคารสาธารณะก่อให้เกิดการท้าทายทางกฎหมายในศาล 

 คลังภาพ 

 หมายเหตุ 

 อ้างอิง 

 แหล่งข้อมูลอื่น 

 A selected English bibliography – 2013 of the Friends of the Creche. Also links to bibliographies in other languages
 The Mermaid in Mexican Folk Creches . An article portraying how pagan elements have become part of this Christian art form.
 links to national associations  Universalis Foederatio Praesepistica The International Association of Friends of the Creche
 Discover the Christmas Cribs and Santons of Provence on Notreprovence.fr (English)
The Living Nativity by Larry Peacock

หมวดหมู่:การตกแต่งคริสต์มาส
หมวดหมู่:ประเพณีคริสต์มาส
หมวดหมู่:วัฒนธรรมในนาโปลี
หมวดหมู่:ฟรังซิสแห่งอัสซีซี
หมวดหมู่:การประสูติของพระเยซูในศิลปะ
หมวดหมู่:สัตว์ในศาสนาคริสต์
หมวดหมู่:ผลงานมิติทัศน์